เรื่องร้องเรียน (เสนอแนะ,ความปลอดภัย,ความสะอาด,ร้องเรียน) วันที่ 2022-11-09 03:35:05 — แขวงมีนบุรี เขตมีนบุรี กรุงเทพมหานคร
ปัญหาเรื่องการเผาขยะ ส่งมลพิษทางอากาศ ดิฉันแจ้งร้องเรียนไปยังเจ้าหน้าที่แต่กลับได้รับคำแนะนำว่าให้ดิฉันเข้าไปถ่ายรูปผู้กระทำความผิดเองแล้วไปแจ้งความที่สถานีตำรวจ เป็นอะไรที่ตลกมาก 1. ดิฉันไม่สามารถเข้าไปใกล้บริเวณจุดที่การเผาได้เนื่องจากปัญหาสุขภาพมีประวัติการรักษาปอด ขนาดที่อยู่ตั้งออกมาห่างจากจุดเกิดเหตุยังได้กลิ่นทุกวัน เรื่องอะไรที่ประชาชนต้องเข้าไปถ่ายหน้าผู้กระทำความผิดด้วยตัวเองทั้งๆที่มีเจ้าหน้าที่และหน่วยงานรัฐในการรับเรื่องอยู่แล้ว คำแนะนำเช่นนี้นับว่าเป็นการผลักภาระหน้าที่ของตนให้ประชาชนหรือไม่ 2. จุดเกิดเหตุเป็นซอยค่อนข้างเปลี่ยว ใครจะรับรองความปลอดภัยถ้าดิฉันเดินดุ่มๆเข้าไปถ่ายรูปผู้กระทำความผิด  มีการเผาทุกวันแต่เจ้าหน้าที่กลับแจ้งว่าไม่พบผู้กระทำความผิด ออกตรวจสอบอย่างไรไม่ทราบได้